b'\n_START_ARTICLE_\nNeuroprotetika\n_START_SECTION_\nPagrindai\n_START_PARAGRAPH_\nNeuroprotetika remiasi tokiais mokslais kaip mikrosistem\xc5\xb3 technika, mikroelektronika ir med\xc5\xbeiagotyra. Taip pat s\xc4\x85veikauja su neurotechnika bei neuroinformatika.\n_START_SECTION_\nMokslo dalykas\n_START_PARAGRAPH_\nTyrim\xc5\xb3 d\xc4\x97ka kuriami neuroprotezai, kurie s\xc4\x97kmingai \xc4\xafvedami \xc4\xaf klinikin\xc4\x99 praktik\xc4\x85._NEWLINE_Neuroprotetika kuria tarpines grandis tarp galvos smegen\xc5\xb3 ir kompiuterio (vad. \xe2\x80\x9eBrain-Computer-Interfaces\xe2\x80\x9c, BCI). Negalintiems jud\xc4\x97ti pacientams (Locked-in sindromas) BCI padeda kompiuterio d\xc4\x97ka komunikuoti su aplinka.\n_START_SECTION_\nIstorija\n_START_PARAGRAPH_\n2004 m. pirm\xc4\x85 kart\xc4\x85 BCI JAV bandomosios studijos metu buvo implantuota pacientams. Pasaulinis neuroimplant\xc5\xb3 paplitimas kol kas yra s\xc4\x85lygojamas \xc4\xafvairi\xc5\xb3 veiksni\xc5\xb3; elektri\xc5\xa1kai aktyvuojamas implantas vis labiau populiar\xc4\x97ja klinikin\xc4\x97je sferoje._NEWLINE_Protetikos srityje informatika ma\xc5\xbeiau nei per 25 metus suk\xc5\xabr\xc4\x97 prielaidas naujadarams. Pionieri\xc5\xa1ki pasiekimai atlikti mikrochirurgijos srityje: mikrostrukt\xc5\xabros gali b\xc5\xabti implantuojamos molekuliniame lygmenyje. Jos sukelia dirginimus nerv\xc5\xb3 sistemoje ir generuoja biologinius signalus, perduodamus \xc4\xaf kompiuter\xc4\xaf. Taip miniati\xc5\xabriniai sensoriai su \xe2\x80\x9efiltravimo\xe2\x80\x9c bei kompresijos programine \xc4\xafranga jau pla\xc4\x8diai implantuojami, pvz., \xc4\xaf aus\xc4\xaf. Sensoriai b\xc5\xabna prijungti prie ma\xc5\xbey\xc4\x8dio mikroprocesoriaus, kuris akustinius signalus skaitmeni\xc5\xa1kai apdoroja, kad pacientas geb\xc4\x97t\xc5\xb3 atskirti \xc5\xbemogaus bals\xc4\x85 nuo aplinkos triuk\xc5\xa1mo._NEWLINE_Taip pat yra jungiami kompiuteriniai lustai su nerv\xc5\xb3 sistema: tokiu atveju gali b\xc5\xabti kompensuojami jutimai, valdomi mechaniniai protezai._NEWLINE_\xe2\x80\x9eProtingos mikrosistemos" neuroimplant\xc5\xb3 d\xc4\x97ka padeda atkurti pa\xc5\xbeeistas nerv\xc5\xb3 sistemos funkcijas._NEWLINE_Neuroprotetika siekia biologinius signalus paversti elektroniniais ir j\xc5\xb3 d\xc4\x97ka valdyti atskiras k\xc5\xabno dalis (pvz., rankos protez\xc4\x85). Epilepsijos atveju konstruojama vizija pad\xc4\x97ti \xc5\xbemogui be medikamentini\xc5\xb3 priemoni\xc5\xb3.'